Source: https://www.riigiteataja.ee/akt/13236840
Timestamp: 2018-11-15 15:19:15+00:00
Document Index: 2888413

Matched Legal Cases: ['§ 1', '§ 10', '§ 10', '§ 10', '§ 10', '§ 10', '§ 10', '§ 21', '§ 10', '§ 28', '§ 3', '§ 4', '§ 16', '§ 3', '§ 16', '§ 16', '§ 3', '§ 11', '§ 442', '§ 5', '§ 2', '§ 1', '§ 3', '§ 1']

Käibemaksuseaduse ja sellega seonduvate seaduste muutmise seadus – Riigi Teataja
RT I 2009, 56, 376
Vabariigi Presidendi 24. novembri 2009. a otsusega nr 559
§ 1. Käibemaksuseaduses (RT I 2003, 82, 554; 2009, 46, 307) tehakse järgmised muudatused:
1) paragrahvi 1 lõike 1 punktis 3 asendatakse sulgudes olev tekstiosa «§ 10 lõige 5» tekstiosaga «§ 10 lõiked 4 ja 5»;
2) paragrahvi 3 täiendatakse lõikega 31 järgmises sõnastuses:
« (31) Välisriigi maksukohustuslast ei käsitata tema Eestis oleva ettevõtlusega tegeleva püsiva tegevuskoha tõttu Eesti maksukohustuslasena, kui välisriigi isik ei osale maksustamisele kuuluvas tehingus või toimingus oma Eestis oleva püsiva tegevuskoha kaudu.»;
3) paragrahvi 3 lõike 4 punkt 2 muudetakse ja sõnastatakse järgmiselt:
« 2) teenustelt, mis on saadud ettevõtlusega tegelevalt välisriigi isikult, kes ei ole Eestis registreeritud maksukohustuslasena ning kellel puudub Eestis püsiv tegevuskoht, mille kaudu ta tegeleb ettevõtlusega Eestis;»;
4) paragrahvi 3 lõike 4 punkt 5 muudetakse ja sõnastatakse järgmiselt:
« 5) käesoleva lõike punktides 3 ja 4 nimetamata kauba soetamiselt ettevõtlusega tegelevalt välisriigi isikult, kes ei ole Eestis registreeritud maksukohustuslasena ning kellel puudub Eestis püsiv tegevuskoht, mille kaudu ta tegeleb ettevõtlusega Eestis.»;
5) paragrahvi 3 lõiget 6 täiendatakse punktiga 6 järgmises sõnastuses:
« 6) aktsiisikauba omanik tema poolt aktsiisikauba aktsiisilaost väljatoimetamisel ilma aktsiisikauba võõrandamiseta, välja arvatud aktsiisikauba toimetamisel ühest aktsiisilaost teise. Sätet ei kohaldata, kui isik oli aktsiisikauba omanik ka aktsiisikauba aktsiisilattu paigutamisel ning aktsiisikaupa ei ole aktsiisilaos võõrandatud. Kui aktsiisilaost väljatoimetatav aktsiisikaup on ka maksuladustatud, kohaldatakse käesoleva lõike punkti 5.»;
« 4) kauba sundvõõrandamine tasu eest.»;
7) paragrahv 10 muudetakse ja sõnastatakse järgmiselt:
« § 10. Teenuse käibe tekkimise koht
(8) Kaubaveoga seotud kõrvalteenused on kauba laadimine, lossimine, käitlemine ja ladustamine veo raames, samuti kindlustamine, kaubaga seonduvate dokumentide vormistamine ja hankimine ning tolliformaalsuste teostamine.»;
« 2) osutatakse Eestis kultuuri-, kunsti-, spordi-, haridus-, teadus- või meelelahutusteenust või messi või näitusega seotud teenust isikule, kes ei ole üheski liikmesriigis maksukohustuslasena ega piiratud maksukohustuslasena registreeritud isik ega ettevõtlusega tegelev ühendusevälise riigi isik. Teenuse hulka arvatakse ka asjaomase ürituse korraldamine ja kõrvalteenuse osutamine;»;
9) paragrahvi 10 lõiget 2 täiendatakse punktiga 21 järgmises sõnastuses:
« 21) osutatakse Eestis kultuuri-, kunsti-, spordi-, haridus-, teadus- või meelelahutusüritusele või messile või näitusele sissepääsu teenust või sissepääsuteenusega seotud kõrvalteenust teise liikmesriigi maksukohustuslasele või piiratud maksukohustuslasele või ettevõtlusega tegelevale ühendusevälise riigi isikule;»;
10) paragrahvi 10 lõike 4 punkt 2 muudetakse ja sõnastatakse järgmiselt:
« 2) osutatakse välisriigis kultuuri-, kunsti-, spordi-, haridus-, teadus- või meelelahutusteenust või messi või näitusega seotud teenust isikule, kes ei ole üheski liikmesriigis maksukohustuslasena ega piiratud maksukohustuslasena registreeritud isik ega ettevõtlusega tegelev ühendusevälise riigi isik. Teenuse hulka arvatakse ka asjaomase ürituse korraldamine ja kõrvalteenuse osutamine;»;
11) paragrahvi 10 lõiget 4 täiendatakse punktiga 21 järgmises sõnastuses:
« 21) osutatakse välisriigis kultuuri-, kunsti-, spordi-, haridus-, teadus- või meelelahutusüritusele või messile või näitusele sissepääsu teenust või sissepääsuteenusega seotud kõrvalteenust maksukohustuslasele või piiratud maksukohustuslasele või ettevõtlusega tegelevale ühendusevälise riigi isikule;»;
12) paragrahvi 11 lõige 4 muudetakse ja sõnastatakse järgmiselt:
« (4) Teenus, mille osutamine kestab kauem kui maksustamisperiood, loetakse osutatuks ja saaduks maksustamisperioodil, mil selle teenuse osutamine lõpeb. Samale ostjale teenuste osutamisel või kaupade regulaarsel võõrandamisel loetakse kauba ostjale lähetamise või kättesaadavaks tegemise või teenuse osutamise või saamise ajaks maksustamisperiood, mil lõpeb ajavahemik, mille kohta arve esitatakse või mille kestel saadud kaupade või teenuste eest tasumine on kokku lepitud, kuid mitte hiljem kui 12 kalendrikuu möödumisel. Teenuse, mille puhul maksukohustus tekib teenuse saajal, regulaarsel osutamisel pikema ajavahemiku jooksul kui üks aasta, loetakse käive tekkinuks teenuse osutamise algusest arvates järgmise kalendriaasta 31. detsembril, kui selle perioodi jooksul ei ole teenuste eest tasutud ning teenuste osutamist ei ole lõpetatud.»;
13) paragrahvi 15 lõiget 3 täiendatakse punktiga 12 järgmises sõnastuses:
« 12) aktsiisilattu paigutatud aktsiisikaup, kui tehinguga ei kaasne kauba aktsiisilaost väljatoimetamist, välja arvatud aktsiisikauba toimetamine ühest aktsiisilaost teise.»;
14) paragrahvi 15 lõike 4 punkt 13 muudetakse ja sõnastatakse järgmiselt:
« 13) käesoleva seaduse § 10 lõike 2 punktis 3 nimetatud reisijateveo teenus, kaasa arvatud reisijate isikliku pagasi ja isikliku transpordivahendi vedu, kui Eestis osutatav reisijateveo teenus on rahvusvahelise reisi osa;»;
15) paragrahvi 17 lõike 1 punkt 6 muudetakse ja sõnastatakse järgmiselt:
« 6) viivitamata maksuladustamisele suunatav kaup;»;
16) paragrahvi 17 lõiget 1 täiendatakse punktiga 9 järgmises sõnastuses:
« 9) kaubasaadetis väärtusega kuni 344 krooni, mis saadetakse ühendusevälisest riigist Eestis asuvale saajale. Maksuvabastust ei kohaldata alkoholile, tubakatootele, parfüümile ja tualettveele.»;
«Nõukogu määruses (EMÜ) nr 918/83, millega kehtestatakse ühenduse tollimaksuvabastuse süsteem (EÜT L 105, 23.04.1983, lk 1–37), välja arvatud artiklites 27, 28, 50, 52–59b, 63a ja 63b, nimetatud kaupade importi ei maksustata käibemaksuga tollimaksuvabastuse kohaldamiseks sätestatud tingimustel.»;
18) paragrahvi 19 lõike 3 viimases lauses asendatakse sõnad «ühendusevälise riigi maksukohustuslasel» sõnadega «ettevõtlusega tegeleval ühendusevälise riigi isikul»;
19) paragrahvi 21 lõike 1 esimeses lauses asendatakse tekstiosa «§ 10 lõike 2 punktides 1–11 ja 14–16» tekstiosaga «§ 10 lõikes 5»;
20) paragrahvi 25 lõike 2 esimene lause muudetakse ja sõnastatakse järgmiselt:
«Piiratud maksukohustuslane, kes registreeriti käesoleva seaduse § 21 lõike 1 alusel ettevõtlusega tegelevalt välisriigi isikult käesoleva seaduse § 10 lõikes 5 nimetatud teenuse saamisel, ei ole kohustatud maksma käibemaksu kauba ühendusesiseselt soetamiselt, välja arvatud aktsiisikauba või uue transpordivahendi ühendusesiseselt soetamiselt, kui kalendriaasta jooksul soetatud kaupade maksustatav väärtus ei ületa 160 000 krooni.»;
21) paragrahvi 27 täiendatakse lõikega 11 järgmises sõnastuses:
« (11) Käibedeklaratsioon esitatakse elektrooniliselt, kui isik on olnud käibemaksukohustuslane vähemalt 12 kuud. Maksukohustuslase või piiratud maksukohustuslase motiveeritud taotluse alusel võib maksuhaldur lubada käibedeklaratsiooni esitamist paberkandjal.»;
22) paragrahvi 27 täiendatakse lõikega 6 järgmises sõnastuses:
« (6) Maksukohustuslase pankroti väljakuulutamise korral esitatakse maksustamisperioodi kohta kaks käibedeklaratsiooni: pankroti väljakuulutamisele eelneva ja järgneva aja kohta.»;
23) paragrahv 28 muudetakse ja sõnastatakse järgmiselt:
« § 28. Ühendusesisese käibe aruanne
(5) Maksukohustuslane, kes on teise liikmesriigi isikule võõrandanud uue transpordivahendi, mis toimetatakse teise liikmesriiki, peab lisama ühendusesisese käibe aruandele selle transpordivahendi müümisel väljastatud arve koopia.»;
24) paragrahvi 28 lõige 2 muudetakse ja sõnastatakse järgmiselt:
« (2) Ühendusesisese käibe aruanne esitatakse maksuhaldurile kalendrikuule järgneva kuu 20. kuupäevaks.»;
25) paragrahvi 29 lõike 1 esimene lause muudetakse ja sõnastatakse järgmiselt:
«Maksukohustuslase poolt tasumisele kuuluv käibemaksusumma on maksustamisperioodil käesoleva seaduse § 3 lõikes 4 ning lõike 6 punktides 5 ja 6 nimetatud tehingutelt või toimingutelt arvestatud käibemaks, millest on maha arvatud maksustatava käibe tarbeks, samuti ettevõtlusega seotud § 4 lõikes 2 nimetatud tehingute või toimingute või välisriigis toimuva ettevõtluse, välja arvatud maksuvaba käibena käsitatavad tehingud (§ 16), tarbeks kasutatava kauba või teenuse sama maksustamisperioodi sisendkäibemaks.»;
26) paragrahvi 29 lõike 2 esimene lause muudetakse ja sõnastatakse järgmiselt:
«Arvestatud käibemaks on maksukohustuslase tehtud käesoleva seaduse § 3 lõikes 4 ning lõike 6 punktides 5 ja 6 nimetatud tehingute ja toimingute maksustatavalt väärtuselt arvutatud käibemaks.»;
27) paragrahvi 34 täiendatakse lõikega 5 järgmises sõnastuses:
« (5) Teise liikmesriigi maksuhaldur tagastab maksukohustuslasele tema Eestis toimuva maksustatava käibe tarbeks kasutatava kauba importimisel või soetamisel või teenuse saamisel teises liikmesriigis tasutud käibemaksu. Taotlus käibemaksu tagastamiseks tuleb esitada Eesti maksuhaldurile elektrooniliselt hiljemalt tagastamisperioodile järgneva kalendriaasta 30. septembriks.»;
« (1) Teise liikmesriigi maksukohustuslase taotluse alusel tagastatakse talle rahandusministri määrusega kehtestatud korras tema asukohariigis toimuva ettevõtluse tarbeks kasutatava kauba importimisel või soetamisel või teenuse saamisel Eestis tasutud käibemaks, kui:
5) taotlus on esitatud elektrooniliselt teise liikmesriigi maksukohustuslase asukohariigi maksuhalduri kaudu Eesti maksuhaldurile hiljemalt tagastamisperioodile järgneva kalendriaasta 30. septembriks.»;
29) paragrahvi 35 täiendatakse lõigetega 11–13 järgmises sõnastuses:
« (11) Kui teise liikmesriigi maksukohustuslane, kellel on õigus oma asukohariigis sisendkäibemaksu oma maksustatavalt käibelt arvestatud käibemaksust maha arvata osaliselt, esitab taotluse käibemaksu tagastamiseks tagastamisperioodi jooksul, siis osalise sisendkäibemaksu mahaarvamise proportsiooni muutumisel tuleb maksukohustuslasel esitada tagastamisperioodile järgneva kalendriaasta jooksul käibemaksu tagastamise taotluse parandus.
(13) Kui käibemaks tagastatakse teise liikmesriigi maksukohustuslasele pärast käesoleva paragrahvi lõikes 12 sätestatud tähtaja möödumist, tasub maksuhaldur isikule intressi maksukorralduse seaduse §-s 117 sätestatud määras.»;
30) paragrahvi 35 lõige 2 muudetakse ja sõnastatakse järgmiselt:
« (2) Ühendusevälise riigi maksukohustuslase kirjaliku taotluse alusel tagastatakse talle rahandusministri määrusega kehtestatud korras tema ettevõtluses kasutatava kauba, välja arvatud kinnisasja importimisel või soetamisel või teenuse saamisel Eestis tasutud käibemaks, kui:
4) ühendusevälise riigi maksukohustuslase asukohariigis on Eesti residendil käibemaksu tagasisaamise õigus.»;
31) paragrahvi 35 lõiked 3 ja 12 tunnistatakse kehtetuks;
32) paragrahvi 37 lõike 3 teises lauses asendatakse tekstiosa «§ 16 lõikes 1 või 2» tekstiosaga «§ 16 lõikes 1, 2 või 21»;
33) paragrahvi 38 lõige 51 muudetakse ja sõnastatakse järgmiselt:
« (51) Käesoleva seaduse § 3 lõike 6 punktides 5 ja 6 nimetatud isik, kes ei ole maksukohustuslane, esitab andmed kauba kohta tollideklaratsiooni vormil ja maksab käibemaksu tollieeskirjades sätestatud korra kohaselt, arvestades vajalike erisustega.»;
34) paragrahvi 43 lõige 1 muudetakse ja sõnastatakse järgmiselt:
« (1) Elektrooniliselt osutatava teenuse puhul on võimalik rakendada käibemaksustamise erikorda (edaspidi erikord) tingimusel, et teenust osutab ettevõtlusega tegelev ühendusevälise riigi isik, kes ei ole üheski liikmesriigis registreeritud maksukohustuslasena, liikmesriigi isikule, kes ei ole registreeritud maksukohustuslasena ega piiratud maksukohustuslasena.»;
35) paragrahvi 43 lõigetes 2–11 asendatakse sõnad «ühenduseväline maksukohustuslane» sõnadega «ettevõtlusega tegelev ühendusevälise riigi isik» vastavas käändes;
36) paragrahvi 44 lõike 1 esimene lause muudetakse ja sõnastatakse järgmiselt:
«Füüsilisest isikust ettevõtja võib käsitada oma käibe, välja arvatud kauba ühendusesisese käibe ja teise liikmesriigi maksukohustuslasele või piiratud maksukohustuslasele osutatava teenuse käibe, mille tekkimise koht ei ole Eesti, tekkimise või teenuse saamise ajana päeva, kui tehti käesoleva seaduse § 11 lõike 1 punktis 2 või 3 nimetatud toiming.»;
37) paragrahvi 441 lõigetes 5 ja 11 asendatakse sõnad «maksukorralduse seaduse §-s 152, 154 või 156 sätestatud väärteo eest või kui ta on toime pannud karistusseadustiku §-des 386–390 sätestatud kuriteo» sõnadega «maksukorralduse seaduse §-s 154 või 156 sätestatud väärteo eest või kui ta on toime pannud karistusseadustiku §-s 3891 või 3892 sätestatud kuriteo»;
38) seaduse 5. peatükki täiendatakse §-ga 442 järgmises sõnastuses:
« § 442. Tagatised
Maksuhalduril on õigus nõuda tekkida võiva maksukohustuse täitmise tagamiseks alkoholi käitlejalt, tubakatoote käitlejalt ja kütuse käitlejalt tagatist maksukorralduse seaduses kehtestatud korras.»;
39) paragrahvi 46 täiendatakse lõikega 16 järgmises sõnastuses:
« (16) Kuni 2011. aasta 31. detsembrini käsitatakse kauba ekspordina kauba võõrandamist ühendusevälise riigi füüsilisele isikule temaga koos liikuvas pagasis ühendusevälisesse riiki toimetamiseks, kui isikule samal kuupäeval samas müügikohas sama maksukohustuslase poolt võõrandatud kauba müügihind koos käibemaksuga ületab 600 krooni ja on täidetud käesoleva seaduse § 5 lõike 2 punktides 1, 3 ja 4 sätestatud tingimused.»;
40) seaduse normitehniline märkus muudetakse ja sõnastatakse järgmiselt:
nõukogu direktiiv 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (ELT L 44, 20.02.2008, lk 23–28).»
§ 2. Käibemaksuseaduse ja tulumaksuseaduse muutmise seaduse (RT I 2008, 58, 324) § 1 punktis 40 tehakse käibemaksuseaduse §-s 26 järgmised muudatused:
« (1) Maksukohustuslaste ühise taotluse alusel registreerib maksuhaldur ühe maksukohustuslasena (edaspidi käibemaksugrupp) emaettevõtja ja tütarettevõtjad äriseadustiku tähenduses. Samuti registreeritakse majanduslikult ja organisatsiooniliselt seotud maksukohustuslased ühise taotluse alusel käibemaksugrupina, kui iga käibemaksugrupi koosseisus registreeritava äriühingu aktsiatest, osalusest või häältest kuulub samale isikule rohkem kui 50 protsenti või kui isikud on seotud frantsiisilepingu alusel. Käibemaksugrupina registreeritakse isikud, kes on Eestis ettevõtlusega tegelevad Eesti maksukohustuslased.»;
«Käibemaksugrupile antakse ühine maksukohustuslasena registreerimise number.»;
« (5) Maksuhaldur registreerib käibemaksugrupi kalendrikuu esimese kuupäeva seisuga. Käesoleva paragrahvi lõike 8 punkti 3 alusel registrist kustutatud käibemaksugrupi võib maksuhaldur uuesti registreerida käibemaksugrupina selle kustutamisele järgneva päeva seisuga, kui registreeritavast käibemaksugrupist jäetakse välja üksnes äriregistrist kustutatud äriühingud ja äriühingud, mille pankrot on välja kuulutatud.»;
5) lõiget 8 täiendatakse punktiga 3 järgmises sõnastuses:
« 3) käibemaksugrupi koosseisu kuuluvale äriühingule kuulutatakse välja pankrot või ta kustutatakse äriregistrist – pankroti väljakuulutamise või äriregistrist kustutamise kuupäeva seisuga.»;
« (13) Käibemaksugruppi kuuluva maksukohustuslase ja tema välisriigis asuva püsiva tegevuskoha vahelist teenuse osutamist käsitatakse ettevõtlusena.»;
7) lõige 14 muudetakse ja sõnastatakse järgmiselt:
« (14) Käibemaksugrupi registreerimise kord, registreerimisavalduse vorm, registreerimise kohta tehtava maksuhalduri otsuse vorm ning käibemaksugrupi registrist kustutamise kord kehtestatakse rahandusministri määrusega.»
§ 3. Maksukorralduse seaduses (RT I 2002, 26, 150; 2009, 24, 146) tehakse järgmised muudatused:
1) paragrahvi 17 lõiget 2 täiendatakse punktiga 6 järgmises sõnastuses:
« 6) mitteresident seoses tagastusnõude esitamisega.»;
2) paragrahvi 54 lõike 5 esimene lause muudetakse ja sõnastatakse järgmiselt:
«Välisriigis elavale või asuvale maksukohustuslasele toimetatakse dokument kätte posti teel tähitult tema poolt maksuhaldurile teatatud aadressil või seadusega sätestatud juhtudel elektrooniliselt.»
(2) Käesoleva seaduse § 1 punktid 8–11 ja 24 jõustuvad 2011. aasta 1. jaanuaril.